Diari Oficial de la Generalitat Valenciana


Sumari del DOGV 8740, del 14-02-2020 (2020/1278)

RESOLUCIÓ de 10 de febrer de 2020, de la directora general de Personal Docent, per la qual es declaren aprovades les llistes provisionals de persones admeses i excloses per a participar en els procediments selectius d'accés al cos d'inspectors d'Educació.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8740

Data del DOGV
:   14-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1278


Data del document
:   10-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 10 de febrer de 2020, de la directora general de Personal Docent, per la qual es declaren aprovades les llistes provisionals de persones admeses i excloses per a participar en els procediments selectius d'accés al cos d'inspectors d'Educació. [2020/1278]  
De conformitat amb el que es disposa en la base 4 de l'Ordre 1/2020, de 7 de gener, de la Conselleria d'Educació, Cultura i Esport (DOGV 16.01.2020), per la qual es convoquen procediments selectius d'accés al cos d'inspectors d'educació, aquesta direcció general ha resolt:  
  
Primer  
Declarar aprovades les llistes provisionals de persones aspirants admeses i excloses per a participar en el procediment selectiu d'accés al cos d'inspectors d'educació convocat per l0Ordre 1/2020, de 7 de gener, de la Conselleria d'Educació, Cultura i Esport, les quals seran exposades al públic als taulers d'anuncis de les direccions territorials d'Educació, Cultura i Esport, així com en la pàgina web de la Conselleria d'Educació, Cultura i Esport (http://www.ceice.gva.es/web/rrhh-educacion/oposiciones).  
  
Segon  
En aquestes llistes constaran cognoms i nom, quatre dígits del document nacional d'identitat o, si és el cas, del document acreditatiu de la identitat de les persones estrangeres residents en territori espanyol, així com la causa d'exclusió en el cas de les persones aspirants excloses.  
  
  
Tercer  
Les persones aspirants excloses disposaran d'un termini de deu dies hàbils, comptats a partir de l'endemà de la publicació d'aquesta resolució, per a poder esmenar el defecte que n'haja motivat l'exclusió. Així mateix, les persones aspirants que hagen detectat errors en la consignació de les seues dades personals, podran manifestar-ho en el mateix termini.  
Les reclamacions es dirigiran a la Direcció General de Personal Docent i es presentaran per via telemàtica en la seu electrònica de la Generalitat Valenciana (http:// sede.gva.es), o a través de la pàgina web de la Conselleria d'Educació, Cultura i Esport (http://www.ceice.gva.es/ca/web/rrhh-educacion/oposiciones).  
  
Quart  
Les reclamacions presentades seran acceptades o denegades per mitjà d'una resolució expressa de la directora general de Personal Docent, per la qual es declararan aprovades les llistes definitives de persones admeses i excloses, que serà publicada en el Diari Oficial de la Generalitat Valenciana. Les llistes seran exposades al públic als taulers d'anuncis de les direccions territorials d'Educació, Cultura i Esport, així com en la pàgina web de la Conselleria d'Educació, Cultura i Esport (http://www.ceice.gva.es/web/rrhh-educacion/oposiciones).  
  
València, 10 de febrer de 2020.- La directora general de Personal Docent: M. Ángeles Herranz Ábalos.